CELEX: 62010TN0258
Language: fi
Date: 2010-06-10 00:00:00
Title: Asia T-258/10: Kanne 10.6.2010 — France Télécom v. komissio

28.8.2010   
            
            
               FI
            
            
               Euroopan unionin virallinen lehti
            
            
               C 234/40
            
         Kanne 10.6.2010 — France Télécom v. komissio
   (Asia T-258/10)
   ()
   2010/C 234/74
   Oikeudenkäyntikieli: ranska
   
      Asianosaiset
   
   
      Kantaja: France Télécom (Pariisi, Ranska) (edustajat: asianajajat M. van der Woude ja D. Gillet)
   
      Vastaaja: Euroopan komissio
   
      Vaatimukset
   
   
               —
            
            
               Kyseessä oleva kanne on otettava tutkittavaksi
            
         
               —
            
            
               päätös on kumottava, ja
            
         
               —
            
            
               komissio on velvoitettava korvaamaan kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii sen 30.9.2009 tehdyn komission päätöksen K(2009) 7426 lopullinen (1) kumoamista, jonka mukaan julkiselimelle aiheutuneiden 59 miljoonan euron suuruisten julkisen palvelun kustannusten korvaamista, jonka Ranskan viranomaiset ovat myöntäneet tietylle yritysten yhteenliittymälle erittäin nopean sähköisen viestinnän laajakaistaverkon (THD 92 -hanke) toteuttamista ja käyttöönottoa varten Hauts-de-Seinen alueella, ei ole pidettävä valtiontukena.
   Kanteensa tueksi kantaja vetoaa kahteen kanneperusteeseen, jotka koskevat
   
               —
            
            
               SEUT 107 artiklan 1 kohdassa tarkoitetun valtiontuen käsitteen rikkomista, koska komissio teki oikeudellisen virheen, kun se sovelsi esillä olevaan asiaan asiassa Altmark annettuun tuomioon perustuvan oikeuskäytännön mukaista neljää arviointiperustetta siltä osin kuin
               
                           —
                        
                        
                           THD92-hankkeella ei tavoitella yleistä taloudellista etua, vaan sillä tavoitellaan Hauts-de-Seinen alueen kilpailukykyä kansainvälisenä yrityskeskuksena
                        
                     
                           —
                        
                        
                           THD92-hanketta ei toteuteta ”mustalla alueella” eikä siinä ole kyse ”markkinahäiriöstä”, ja
                        
                     
                           —
                        
                        
                           se 59 miljoonan euron suuruinen korvaus ei ole oikeasuhtainen, ja se myönnettiin sellaisten valintaperusteiden nojalla, joita ei tiedetty etukäteen.
                        
                     
         
               —
            
            
               SEUT 108 artiklan 2 kohdan rikkomista, koska komissio loukkasi kantajan prosessuaalisia oikeuksia, kun se ei aloittanut muodollista tutkintamenettelyä ja epäsi täten kantajalta mahdollisuuden tuoda näkemyksensä esille kolmantena osapuolena.
            
         
      (1)  Valtiontuki N 331/2008 — Ranska.